
                భయం గుప్పిట్లో
 మధ్యాహ్నం పన్నెండు గంటలు దాటింది.
 రోడ్డుమీద ట్రాఫిక్ రద్దీగానే వుంది. అయితే ప్రొద్దున 9-11, సాయంత్రం 5-7 గంటల మధ్య వుండే రద్దీతో పోలిస్తే ఈ మహా నగరంలో ఆ సమయంలో వున్న ట్రాఫిక్ ఒక లెక్కలోది కాదు. శనివారాలు కేంద్ర ప్రభుత్వ ఆఫీసులకు సెలవు. ఆదివారం అందరికీ సెలవు. అందువల్ల ఈ రెండు రోజులూ, మిగతా ఐదురోజులతో పోలిస్తే ట్రాఫిక్ తక్కువగానే వుంటుంది.
 ఇతర రాష్ట్రాల నుంచి హైదరాబాద్ కి వచ్చేవారు తరచుగా ఒక విమర్శ చేస్తుంటారు - 'ఇక్కడి ప్రజలు మంచివారు. ఆత్మీయంగా మాట్లాడతారు. సహాయక గుణం వున్నవారు. కాని, బాగా చదువుకున్నవాళ్లలో కూడా చాలామందికి బొత్తిగా ట్రాఫిక్ సెన్స్ వుండదు. కార్లేమిటి, స్కూటర్లేమిటి, సైకిళ్లేమిటి - ఎవరికి వారు తాము వెళ్లిపోవడమే చూసుకుంటారు కాని, ట్రాఫిక్ నిబంధనలను అసలు పట్టించుకోరు. ఆ విషయంలో జైపూర్ కూడా అంతే. ఈ రెండు నగరాల ప్రజలస విషయంలో అన్నీ బాగున్నా, బాగుండని లక్షణం ఇదొక్కటే!' అని. ఈ విషయంలో ఎవరో అన్నారని మనం బాధపడవలసిన అవసరం లేదు. ఆత్మవిమర్శ చేసుకుంటే ఆ మాటలు అక్షరాలా నిజమని మనకీ అనిపిస్తుంది.
 చౌరస్తాలో ఆటోమాటిక్ ట్రాఫిక్ సిగ్నల్స్ దగ్గర రెడ్ లైట్ ఆన్ లో వుంది.
 ఎల్లో లైట్ ఇంకా రాకుండానే చాలా స్కూటర్ లు లైన్ దాటేసి రన్నింగ్ రేస్ లో లాగా బాగా ముందుకి వచ్చి సిద్దంగా వున్నాయి. నిజానికి - ఎల్లో లైట్ ఆన్ లో వుండగా వెళ్తున్న వాహనాలు, ఆ సమయంలో పూర్తిగా వెళ్ళిపోవాలి. దాంతో ట్రాఫిక్ క్లియర్ అవుతుంది కనుక అప్పటివరకూ రెట్ లైట్ వున్న కారణంగా వేచి వున్నవారు గ్రీన్ లైట్ రాగానే సులువుగా వెళ్లవచ్చు. ఈ మాత్రం రూల్స్ పాటిస్తే చాలా యాక్సిడెంట్ లు జరగవు. కాని, మనవాళ్లకి అంతమాత్రం ఓపిక ఎక్కడుందీ?!
 ట్రాఫిక్ కానిస్టేబుల్ ఒకతను చౌరస్తాలో ఒక ప్రక్కగా నిలబడి అవసరానికి తగగ్ట్టుగా విజిల్ వేస్తూ ట్రాఫిక్ కి డైరెక్షన్ ఇస్తున్నాడు.
 కొంచెం దూరంలో యూనిఫారంలోవున్న ట్రాఫిక్ ఇన్ స్పెక్టర్ ప్రకాష్ తన మోటారుసైకిల్ రోడ్డుకి ప్రక్కగా ఆపి, దానివెనుక నిలబడి వున్నాడు. మోటారుసైకిల్ మీద రసీదు పుస్తకాలూ, ఇంకేవో పుస్తకాలూ బొత్తిపెట్టి వున్నాయి. ఆయనకు కొంచెం దూరంలో మరో ట్రాఫిక్ కానిస్టేబుల్ వున్నాడు. వాళ్ల డ్యూటీ..... ట్రాఫిక్ రూల్స్ ని అతిక్రమించిన వారిని అటకాయించి పట్టుకుని కేసులు పెట్టడం, చలాన్ చేసి పైసలు కట్టించుకుని రసీదులు ఇయ్యడం, అవసరమైతే వెహికిల్ ని సీజ్ చేయడం!
  ఉరుకులు, పరుగులతో ఆఘమేఘాల మీద గమ్యాస్థానం చేరాలన్న ఆత్రుతతో వున్నవారిలో సురేష్  ఒకడు.
 అతను ఒక ప్రసిద్ద ప్రైవేట్ కంపెనీలో ఎగ్జిక్యూటివ్. ఆరోజు మూడు గంటలకి కంపెనీ బోర్డు మీటింగ్ వుంది. దానికి ఏర్పాట్లు చూడాల్సిందీ, అవసరమైన కాగితాలు తయారుచేయవలసిందీ, సమాచారం అందించవలసిందీ అతనే!
 మీటింగ్ కి ఒక గంట ముందే వెళ్ళి అన్నీ చుసుకుందామనుకున్నాడు. ఇంటి నుంచి ముందుగానే బయలుదేరాడు. కాని, అనుకోకుండా మూడు నాలుగు చోట్ల ట్రాఫిక్ జాంలలో ఇరుక్కుపోయాడు. ఊళ్ళో ఏదో పార్టీ ర్యాలీలు నిర్వహిస్తున్న కారణంగా చాలాచోట్ల ఇలా ట్రాఫిక్ జాం లు ఏర్పడ్డాయి. వాటిలో ఒకసారి ఇరుక్కుంటే ముందుకి వెళ్ళడానికీ వీలుండదు... వెనక్కి తిరగాలన్నా కుదరదు. ఆ ట్రాఫిక్ క్లియర్ అయ్యేదాకా భజన చేయాల్సిందే!
 ఈ అవాంతరాలతో బాగా ఆలస్యం కావడంతో... చాలా కంగారులో వున్నాడు సురేష్, రెడ్ లైట్ పోయి ఇంకా ఎల్లో లైట్ రాకుండానే స్కూటర్ స్టార్ట్ చేసి ఒక్క ఉదుటున నడిపాడు.
 ట్రాఫిక్ కానిస్టేబుల్ వెంటనే విజిల్ వేశాడు. అతనితోపాటు ప్రకాష్ ప్రక్కనున్న ట్రాఫిక్ కానిస్టేబుల్ కూడా విజిల్ వేశాడు.
 అయినా సురేష్ ఆగలేదు.
 ఆగితే పోలీసులు పట్టుకోవడం, వాళ్ళు నాలుగు నీతిసూత్రాలూ, పది రూల్సూ చెప్పి, అనేక యక్ష ప్రశ్నలు వేసి చివరకు చలాన్ చేయడం.... మామూలు వ్యవహారం! అందులో ఇరుక్కుంటే ఇంక ఆఫీసుకి టైముకి వెళ్లలేడు. అందుచేత ఏమైతే అదే అవుతుందిలే.... అని దేవుడి మీద భారం వేసి స్కూటర్ వేగం పెంచాడు సురేష్ - వెనక్కి తిరిగి చూడకుండా.
 చేసిన తప్పు ఒప్పుకుంటే ఎవరికైనా సానుభూతి కలుగుతుంది. ఆ తప్పుని కప్పిపుచ్చుకోవాలని చూస్తే ఎలాంటివారికైనా కోపం వస్తుంది. అటువంటిది - మండుటెండలో ట్రాఫిక్ డ్యూటీ చేసే పోలీసులకు తిక్కరేగడంలో ఆశ్చర్యం లేదు.
  ఎప్పుడైతే సురేష్ పదేపదే విజిల్స్ వేస్తున్నా ఆగకుండా సాగిపోయాడో, ఇన్ స్పెక్టర్ ప్రకాష్ కి సహజంగానే కోపం వచ్చింది. తన మోటార్ సైకిల్ మీదుంచిన రసీదు పుస్తకాలు వగైరాలను ప్రక్కనున్న కానిస్టేబుల్ కి అప్పచెప్పి తన మోటార్ సైకిల్ ను స్టార్ట్ చేశాడు. సిగ్నల్ గ్రీన్ లో వుండడంతో ఏ ఆలస్యం లేకుండా సురేష్ ని వెంబడించసాగాడు.
  తనను ట్రాఫిక్ ఇన్ స్పెక్టర్ వెంబడిస్తుండడాన్ని సురేష్ గమనించాడు. అతని పైప్రాణాలు పైనే పోయాయి. అసలు అతనికి పసితనం నుంచే పోలీసులంటే చచ్చే భయం! చిన్నప్పుడు అన్నం తినక మారాం చేస్తుంటే - వాళ్లమ్మ - "అదుగో.... పోలీసు వస్తున్నాడు అన్నం తినకపోతే నిన్ను ఎత్తుకుపోతాడు" అని భయపెట్టేది. ఆ భయంతో ఆకలి లేకపోయినా, రుచిగా లేకపోయినా తినేసేవాడు. అప్పటినుంచీ కూడా పోలీసులంటే 'యమదూతలు' అన్నంత భయం పట్టుకుంది అతనికి. పెద్దవాడయ్యాక పేపర్లలో పోలీసుల 'చిత్రహింసలు','లాకప్ డెత్ లు' వంటి వార్తలు చదివాక ఆ భయం మరీ పెరిగిపోయింది. దాంతో సాధ్యమైనంతవరకూ పోలీసుల దరిదాపులకు వచ్చేవాడు కాదు. వారు కనిపిస్తే తప్పించుకు తిరిగేవాడు. అటువంటిది - ఈరోజున పోలీసు చేతిలో పడబోతున్నాడంటే వెన్నులోంచి వణుకు పుట్టింది.
 ఆ భయంలో మరింత వేగంగా డ్రైవ్ చేయడం, ట్రాఫిక్ ఇన్ స్పెక్టర్ ను తప్పించుకోవడం కోసం సందులు, గొందులు, అడ్డదారుల వెంట వెళ్ళడం మొదలుపెట్టాడు.
 విసుగు చెందని విక్రమార్కుడిలాగా ప్రకాష్ అతన్ని అనుసరిస్తూనే వున్నాడు.
 అలా కొంతదూరం ఈ దొంగనాటకం సాగాక - సురేష్ స్కూటర్ ఆగిపోయింది. ముందుకి వెళ్లనని మొరాయించింది.
 ఎంత కొట్టినా స్టార్ట్ కాలేదు.
 చివరిబొట్టు దాగా ఫ్యూయల్ అయిపోయాక అది ఇంకేం స్టార్ట్ అవుతుంది? చేసేది లేక స్కూటర్ కి స్టాండ్ వేసి ప్రక్కనే నిలబడ్డాడు రొప్పుతూ.
 మరో రెండు నిముషాలలో ఇన్ స్పెక్టర్ ప్రకాష్ కూడా అక్కడికి వచ్చాడు. అయనా మోటార్ సైకిల్ కి స్టాండు వేసి నిలబడ్డాడు. ఆయన కూడా రొప్పుతున్నాడు.
 ఆయన దగ్గరకు రాగానే -"సారీ సార్! అర్జంటు పని వుండడం వల్ల సిగ్నల్ రాకుండానే బండిని నడిపాను. నేను చేసింది తప్పే!" అన్నాడు సురేష్ రొప్పుతూనే.

                bhayam guppitlo
 madhyaahnam pannendu gantalu daatindi.
 roddumeeda trafic raddeegaane vundi. ayithe prodduna 9-11, saayantram 5-7 gantala madhya vunde raddeetho poliste ee mahaa nagaramlo aa samayamlo vunna trafic oka lekkalodi kaadu. sanivaaraalu kendra prabhutva aafiisulaku selavu. aadivaaram andarikee selavu. anduvalla ee rendu rojuluu, migata aidurojulato poliste trafic takkuvagaane vuntundi.
 itara rashtrala nunchi hyderabad ki vachevaaru tarachugaa oka vimarsa chestuntaaru - 'ikkadi prajalu manchivaaru. aatmeeyamgaa maatlaadataaru. sahayaka gunam vunnavaaru. kaani, baga chaduvukunnavallalo kuudaa chaalaamandiki bottigaa trafic sens vundadu. karlemity, schooterlemity, saikillemiti - evariki vaaru taamu vellipovadame chusukuntaru kaani, trafic nibandhanalanu asalu pattinchukoru. aa vishayamlo jaipur kuudaa anthe. ee rendu nagaraala prajalasa vishayamlo annee bagunna, bagundani lakshanam idokkate!' ani. ee vishayamlo evaro annarani manam baadhapadavalasina avasaram ledu. aatmavimarsa chesukunte aa maatalu aksharala nijamani manakee anipistundi.
 chourastaalo automatic trafic signals daggara red liet aan loo vundi.
 ello liet inka rakundane chala scooter lu line daatesi ranning rays loo laga baga munduki vachi siddamgaa vunnayi. nijaaniki - ello liet aan loo vundagaa veltunna vaahanaalu, aa samayamlo puurtigaa vellipovali. daamto trafic clier avutundi kanuka appativarakuu rett liet vunna kaaranamgaa vechi vunnavaaru green liet ragane suluvugaa vellavacchu. ee maatram rools paatiste chala accident lu jaragavu. kaani, manavallaki antamaatram opika ekkadundii?!
 trafic conistable okatanu chourastaalo oka prakkagaa nilabadi avasaraaniki tagagttugaa vijil vestu trafic ki direction istunnadu.
 konchem dooramlo unifaaramlovunna trafic in spector prakash tana motarusical rodduki prakkagaa aapi, daanivenuka nilabadi vunnadu. motarusical meeda raseedu pustakaaluu, inkevo pustakaaluu bottipetti vunnayi. aayanaku konchem dooramlo maro trafic conistable vunnadu. vaalla dutey..... trafic rools ni atikraminchina vaarini atakaayinchi pattukuni kesulu pettadam, chalan chesi paisalu kattinchukuni raseedulu iyyadam, avasaramaite vehikil ni sease cheyadam!
  urukulu, parugulatho aaghameghaala meeda gamyasthanam cheralanna aatrutatoe vunnavaarilo suresh  okadu.
 atanu oka prasidda private companylo egjicutive. aaroju moodu gantalaki company bordu meating vundi. daaniki erpaatlu chudalsindi, avasaramaina kaagitaalu tayaarucheyavalasindii, samacharam andinchavalasindii athane!
 meating ki oka ganta munde velli annee chusukundamanukunnada. inti nunchi mundugaane bayaluderaadu. kaani, anukokunda moodu naalugu chotla trafic jaamlalo irukkupoyadu. oollo edho party ryaaleelu nirvahistunna kaaranamgaa chalachotla ilaa trafic jaam lu erpaddai. vaatilo okasari irukkunte munduki velladaanikii veelundadu... venakki tiragaalannaa kudaradu. aa trafic clier ayyedaka bhajana cheyalsinde!
 ee avaantaraalato baga aalasyam kaavadamtho... chala kangaarulo vunnadu suresh, red liet poyi inka ello liet rakundane scooter start chesi okka udutuna nadipaadu.
 trafic conistable ventane vijil vaesaadu. atanithopaatu prakash prakkanunna trafic conistable kuudaa vijil vaesaadu.
 aina suresh aagaledu.
 aagithe poliisulu pattukovadam, vaallu naalugu neetisuutraaluu, padi rulsu cheppi, aneka yaksha prasnalu vesi chivaraku chalan cheyadam.... maamuulu vyavahaaram! andulo irukkunte inka aafiisuki taimuki vellaledu. anducheta emaithe adhe avutundile.... ani devudi meeda bharam vesi scooter vegam penchaadu suresh - venakki tirigi chudakunda.
 chesina tappu oppukunte evarikainaa saanubhooti kalugutundi. aa tappuni kappipuchukovalani chuste elantivarikaina kopam vastundi. atuvantidi - mandutendalo trafic dutey chese polisulaku tikkaregadamlo aascharyam ledu.
  eppudaithe suresh padepade visilles vestunna agakunda sagipoyado, in spector prakash ki sahajamgaane kopam vachindi. tana motar saikil meedunchina raseedu pustakaalu vagairaalanu prakkanunna conistable ki appacheppi tana motar saikil nu start cheshaadu. signal green loo vundadamtho e aalasyam lekunda suresh ni vembadinchasaagaadu.
  tananu trafic in spector vembadistundadaanni suresh gamaninchaadu. athani paipraanaalu paine poyayi. asalu ataniki pasitanam nunche polisulante chache bhayam! chinnappudu annam tinaka maram chestunte - vallamma - "adugo.... polisu vastunnadu annam tinakapothe ninnu ettukupotadu" ani bhayapettedi. aa bhayamto aakali lekapoyina, ruchigaa lekapoyina tinesevadu. appatinunchii kuudaa polisulante 'yamaduutalu' annanta bhayam pattukundi ataniki. peddavaadayyaaka peparlalo polisula 'chitrahimsalu','lakap deth lu' vanti vaartalu chadivaka aa bhayam mari perigipoyindi. daamto saadhyamainantavarakuu polisula daridaapulaku vachevaadu kaadu. vaaru kanipiste tappinchuku tirigevaadu. atuvantidi - eerojuna polisu chetilo padabotunnadante vennulonchi vanuku puttindi.
 aa bhayamlo marinta vegamgaa drive cheyadam, trafic in spector nu tappinchukovadam kosam sandulu, gondulu, addadaarula venta velladam modalupettaadu.
 visugu chendani vikramaarkudilaagaa prakash atanni anusaristune vunnadu.
 alaa kontaduram ee donganaatakam saagaaka - suresh scooter aagipoyindi. munduki vellanani moraayinchindi.
 entha kottina start kaaledu.
 chivaribottu daagaa fuele aipoyaka adhi inkem start avutundi? chesedi leka scooter ki stand vesi prakkane nilabaddadu ropputuu.
 maro rendu nimushaalalo in spector prakash kuudaa akkadiki vachaadu. ayana motar saikil ki standu vesi nilabaddadu. aayana kuudaa ropputunnadu.
 aayana daggaraku ragane -"saarii sar! arjantu pani vundadam valla signal rakundane bandini nadipaanu. nenu chesindi tappe!" annadu suresh ropputune.